लखनऊ. शिया वक्फ बोर्ड में फैले भ्रष्टाचार पर राज्य सरकार और प्रशासन के रवैये की मौलाना सैयद कल्बे जवाद नकवी ने निंदा की है। उन्होंने कहा, ''वक्फ बोर्ड में लगातार भ्रष्टाचार और गबन हो रहा है। लेकिन इसकी सीबीआई जांच क्यों नहीं कराई जा रही है? यदि सरकार सीबीआई जांच नहीं कराती है तो इसका मतलब यह है कि सरकार भी इस बेईमानी में शामिल है।''
मौलाना ने कहा, ''इससे पहले जब अब्बास बाग की कर्बला पर अवैध निर्माण कार्य शुरू हुआ था। तब हमने डीएम को लेटर लिखकर इसका कड़ा विरोध किया था। लेकिन फिर यहां अवैध काम शुरू हो चुका है। अभी कुछ ही दिनों पहले ही दीवार बनी है। यह अवैध निर्माण कार्य प्रशासन की देखरेख में हो रहा है। वक्फ इमामबाड़ा हैदर अली, इलाहाबाद की 50 करोड़ की जमीन को कागजों पर 1 करोड़ में एग्रीमेंट किया गया है। इसका कोई जिक्र नहीं किया गया। इतनी बड़ी धांधली पर सरकार और वक्फ बोर्ड क्यों चुप है।''
hin_Deva hin_Deva